Amira Rashidova

Amira Rashidova Firdavsovna ( ; 1985-yil 30-avgust, Samarqand, Oʻzbekiston SSR, SSSR) – oʻzbek jurnalisti, „Sevimli“ telekanalining sobiq bosh prodyuseri.

Biografiya 
1985-yil 30-avgustda Samarqand shahrida jurnalist Firdavs Fridunovich Abduxoliqov oilasida tugʻilgan. 2002 yilda maktabni tamomlab, oʻsha yili Oʻzbekiston davlat jahon tillari universitetining xalqaro jurnalistika fakultetiga oʻqishga kirdi. 2006-yilda bakalavr, 2011-yilda esa magistr darajasini oldi.

Faoliyati 
 2002–2006 – „Meridian“ eng yirik yoshlar gazetasi bosh muharriri.
 2010–2015 – „Sugʻdiyona“ ayollar gazetasi bosh muharriri.
 2017–2022 yillar – Oʻzbekistondagi eng yuqori reytingli „Sevimli TV“  telekanali brendi yaratuvchisi va bosh prodyuseri, avval „Karavan TV“. 2017-yil 1-aprelda efirga uzatildi.
 2022 yil – „Qizil pomada“ loyihasi asoschisi.

Loyihalar 
Televizion loyihalar va teleseriallar prodyuseri.

Televizion ko'rsatuvlar prodyuseri: 
 „Parvoz Zavqi“ (2011)
 „Zirapcha“  (2018)
 „Qafasda“ (2021)
 „Sen va men“ (2021)
 „Bir kaft tuproq“ (2021)
 "Mening qaynonam geniral" (2018)
 "Bir kunlik to'y" (2019)
 "Mahallada duv-duv gap" (2019)
 "Sevimli kun" (2019)
 "Ijaraga enaga" (2019)
 "Xayrli oqshom" (2018)

Televizion seriallarlar prodyuseri: 

"Taqdirlar" (2018)
„Qadam“ (2020)
 „Meni asra“ (2021)

Shaxsiy hayot 
2003-yilning kuzida Amira Rashidova tadbirkor Davlat Rashidovga turmushga chiqdi. Er-xotinning ikki oʻgʻli va bir qizi bor.

Tanqid 
“Sevimli” telekanalidagi “Sabriya” milliy serialida behayo sahnalar efirga uzatilgani va bu tanqidlarga sabab bo‘lgani ortidan telekanal bosh prodyuseri bo'lgan Amira Rashidova ommaviy axborot vositalariga bayonot bilan chiqdi.

19-yanvarga kelib Mass-media fondi raisi o‘rinbosari Saida Mirziyoyeva ham serialni jiddiy tanqid ostiga oldi. U nafaqat behayo sahna, balki serialning butun mazmuni axloqsizlik va ayollarni yomonotliq ko‘rsatishga yo‘g‘rilganini taʼkidlab bayonot berdi.

Oradan ko'p vaqt o'tmay telekanal prodyuseri Amira Rashidova o‘zining Instagramʼdagi sahifasi orqali ijtimoiy tarmoqlarda eʼtirozlarga sabab bo‘layotgan “Sabriya” seriali bo‘yicha yozgan posti noto‘g‘ri talqin qilinayotganini maʼlum qildi.

A.Rashidovaning fikriga ko'ra, serialning bir epizodi bir qancha telegram kanallariga tarqatilgan, unda giyohvand yigit qizga tashlanmoqchi bo'lgani aks etgan. Ssenariyda tasvirlangan zo'ravonlik sahnasini rejissor odam vujudi, qon va jang sahnalarini ko'rsatmay suratga olgan. Zo'ravonliklarni ko'rsatmay, yomon insonlarning borligini yashirib yashaydigan davrda emasmiz deya fikr bildirgan. "Sabriya" serialidagi voqealar real hayotdagi insonlarning taqdiridan olingan.

Voqealar rivoji Amira Rashidovaning otasi Kinematografiya agentligi direktori Firdavs Abduxoliqov shaxsiyati bilan bog'lanib ketdi.

Manbalar

Havolalar 

 Oʻzbekistonda xususiy OAV kimga tegishli? 
 Oʻzbekistonliklar Yangi yil kechasi qaysi telekanalni koʻproq tomosha qilganini bilib oling
 Bosh prodyuser Sevimli „Sabriya“ seriali rejissyorining karerasini buzmaslikni soʻradi
 „Sevimli“ telekanali prodyuseri Amira Rashidova „Sabriya“ seriali tanqidlariga nisbatan munosabat bildirdi.
Samarqandda tugʻilganlar
Yashayotgan insonlar
1985-yilda tugʻilganlar
30-avgustda tugʻilganlar